User:Reena Dsa/sandbox

ಗಣಕ ಅಥವಾ ಗಣಕಯಂತ್ರ

ಗಣಕ ಅಥವಾ ಗಣಕಯಂತ್ರ ಎನ್ನುವುದು ಯಾವುದೇ ನಿರ್ದಿಷ್ಟ ಕಾರ್ಯಗಳನ್ನು ಅದರ ಪ್ರೋಗ್ರಾಂಗಳ (ಆದೇಶ ಸರಣೆಗಳ) ನೆರವಿನೊಂದಿಗೆ ಬಳಕೆದಾರರ ಆದೇಶದಂತೆ ಸ್ವತಃ ನಿರ್ವಹಿಸುವ ಒಂದು ವಿದ್ಯುನ್ಮಾನ ಸಾಧನವಾಗಿದೆ. ಚಿತ್ರ: ಸೂಪರ್ ಕಂಪ್ಯೂಟರ್‌

ಕಂಪ್ಯೂಟರ್ ವಿಚಾರ ಬಂದಾಗ, ಬಹಳಷ್ಟು ಮಂದಿ ಮನೆಗಳಲ್ಲಿ ಹಾಗೂ ಕಚೇರಿಗಳಲ್ಲಿ ಹೆಚ್ಚಾಗಿ ಕಾಣಸಿಗುವ ಡೆಸ್ಕ್ ಟಾಪ್ಹಾಗೂ ಲ್ಯಾಪ್ ಟಾಪ್ ಕಂಪ್ಯೂಟರ್‌ಗಳಷ್ಟೆ ಕಂಪ್ಯೂಟರ್‌ಗಳೆಂದು ಭಾವಿಸಿದ್ದಾರೆ. ಆದರೆ ಅವುಗಳು ಕಂಪ್ಯೂಟರ್‌ನ ಒಂದು ಪ್ರಕಾರಗಳಷ್ಟೆ ಆಗಿವೆ. ಕನ್ಸೊಲ್ ನೆಟ್^ಬುಕ್ ಸರ್ವರ್ ಸ್ಮಾರ್ಟ್^ಫೋನ್, ಟ್ಯಾಬ್ಲೆಟ್ ಇತ್ಯಾದಿ ಕೆಲ ವಿದ್ಯುನ್ಮಾನ ಸಾಧನಗಳು ಸಹ ಕಂಪ್ಯೂಟರ್‌ನ ಪ್ರಕಾರಗಳೇ ಆಗಿವೆ.

'ಕಂಪ್ಯೂಟರ್' ಎಂಬ ಪದವನ್ನು ಹಿಂದೆ ಲೆಕ್ಕಚಾರದ ಕೆಲಸವನ್ನು ನಿರ್ವಹಿಸುತ್ತಿದ್ದ ವ್ಯಕ್ತಿಗಳಿಗೆ ನೀಡಲಾಗಿತ್ತು ಹಾಗೂ ಅವರನ್ನು ಕಂಪ್ಯೂಟರ್‌ಗಳೆಂದು (ಡಾಕ್ಟರ್, ಲಾಯರ್, ಪೋಲೀಸ್ ಎಂಬಂತೆ) ಕರೆಯಲಾಗುತಿತ್ತು. ನಂತರ ಆ ಮಾನವ ಕಂಪ್ಯೂಟರ್‌ಗಳ ಜಾಗಕ್ಕೆ ಯಾಂತ್ರಿಕ ಸಾಧನಗಳು ಬಂದೊಡನೆಯೇ ಅವಕ್ಕೆ 'ಕಂಪ್ಯೂಟರ್' ಎಂಬ ಹೆಸರನ್ನು ನೀಡಲಾಯಿತು.

ಕಂಪ್ಯೂಟರ್‌ಗಳು ಇಂದು ತಾಂತ್ರಿಕವಾಗಿ ಬಹಳಷ್ಟು ಮುಂದುವರಿದಿವೆ ಹಾಗೂ ಅವು ದಿನೇದಿನೇ ಮುಂದುವರೆಯುತ್ತಲೇ ಇವೆ. ಆದರೆ ಅವು ಈಗಿನ ಸ್ಥಿತಿಯನ್ನು ತಲುಪಲು ಬಹಳಷ್ಟು ವರ್ಷಗಳನ್ನೇ ತೆಗೆದುಕೊಂಡಿರುತ್ತವೆ. ೨೦ ನೇ ಶತಮಾನಕ್ಕಿಂತ ಮುಂಚೆ ಹೆಚ್ಚಿನ ಲೆಕ್ಕಚ್ಚಾರಗಳನ್ನು ಮಾನವರು ಸ್ವತಃ ಮಾಡುತ್ತಿದ್ದರು. ಆಗ ಅವರು ಈಗಿನ ಕಂಪ್ಯೂಟರ್‌ಗಳಿಗೆ ಪರ್ಯಾಯವಾಗಿ ಇತರೆ ಸಾಧನ ಸಲಕರಣೆಗಳನ್ನು ಬಳಸುತ್ತಿದ್ದರು